text: У Дзяржаўным літаратурна-мемарыяльным музеі Якуба Коласа зазірнулі ў свет старадаўняй беларускай мовы, пазнаёміліся са старажытнымі тэкстамі і нават паспрабавалі іх прачытаць.
  Гістарычны слоўнік беларускай мовы, з нагоды прэзентацыі якога ў музеі сабраліся знакамітыя беларускія філолагі і зацікаўленыя ў вывучанні беларускай мовы слухачы, налічвае 37 тамоў, і яго можна назваць унікальнай з’явай ва ўсім славянскім свеце.